wannaphong/clean_thaiwikipedia huggingface dataset:
# เซกา เมกาไดรฟ์
เซกา เมกาไดรฟ์  หรือ เซกา เจเนซิส  เป็นเครื่องเล่นวิดีโอเกมยุคที่สี่ 16 บิตที่พัฒนาและจัดจำหน่ายโดยเซกา เมกาไดรฟ์เป็นคอนโซลเครื่องที่สามของเซกาและเป็นรุ่นต่อจากเครื่องมาสเตอร์ซิสเต็ม เซกาเปิดตัวคอนโซลเมกาไดรฟ์ในญี่ปุ่นในปี 1988 ตามด้วยที่อเมริกาเหนือภายใต้ชื่อเจเนซิสในปี 1989 ในปี 1990 คอนโซลได้รับการจัดจำหน่ายในฐานะเมกาไดรฟ์โดย Virgin Mastertronic ในยุโรป Ozisoft ในออสตราเลเซีย และ Tec Toy ในบราซิล ในเกาหลีใต้เครื่องเกมถูกจัดจำหน่ายโดยซัมซุงในชื่อ Super Gam*Boy และต่อมาคือ Super Aladdin Boy

ตัวเครื่องถูกออกแบบโดยทีมวิจัยและพัฒนาภายใต้การดูแลของ Hideki Sato และ Masami Ishikawa ฮาร์ดแวร์ถูกดัดแปลงมาจากบอร์ดอาเขต System 16 มีศูนย์กลางที่ตัวประมวลผลโมโตโรลา 68000 ซึ่งเป็นซีพียู Zilog Z80 เป็นตัวควบคุมเสียง และระบบวิดีโอที่สนับสนุนฮาร์ดแวร์สไปรต์, ไทล์ และการเลื่อน เครื่องเกมสามารถเล่นเกมได้มากกว่า 900 เกมซึ่งสร้างโดยเซกาและผู้จัดจำหน่ายที่สามที่หลากหลายและเล่นผ่านตลับเกม เมกาไดรฟ์ได้รับประโยชน์จากอุปกรณ์เสริมหลายอย่างรวมถึง Power Base Converter เพื่อเล่นเกมมาสเตอร์ซิสเต็ม รวมถึงคอนโซลที่ได้รับสิทธิ์จากผู้จัดจำหน่ายบุคคลที่หนึ่งและที่สาม เซกาได้สร้างบริการเครือข่ายสองแห่งเพื่อรองรับเมกาไดรฟ์คือเซกาเมกาเน็ตและเซกาชาเนล

ในญี่ปุ่น แม้เครื่องเมกาไดรฟ์จะไม่ค่อยดีนักเมื่อเทียบกับคู่แข่งหลักสองรายคือเครื่องซูเปอร์แฟมิคอมของนินเท็นโดและเครื่องพีซีเอนจินของเอ็นอีซี แต่ประสบความสำเร็จอย่างมากในอเมริกาเหนือ บราซิลและยุโรป การมีส่วนร่วมในความสำเร็จคือที่รวบรวมเกมตู้ที่พอร์ตลง, ความนิยมของซีรีส์ โซนิคเดอะเฮดจ์ฮ็อก ของเซกา, แฟรนไชส์กีฬายอดนิยมหลายรายการและการตลาดสำหรับวัยรุ่นที่ก้าวร้าวซึ่งวางเครื่องเกมให้เป็นคอนโซลที่ยอดนิยมสำหรับวัยรุ่น การเปิดตัวซูเปอร์แฟมิคอมสองปีหลังจากที่เจเนซิสเปิดตัวส่งผลให้เกิดการต่อสู้อย่างดุเดือดเพื่อแย่งส่วนแบ่งการตลาดในสหรัฐและยุโรปซึ่งมักถูกเรียกโดยนักข่าวและนักประวัติศาสตร์ว่าเป็น "สงครามคอนโซล" เนื่องจากการต่อสู้ครั้งนี้ได้ดึงดูดความสนใจของอุตสาหกรรมวิดีโอเกมในหมู่ประชาชนทั่วไป เมกาไดรฟ์และเกมที่มีชื่อเสียงที่สุดหลายเกมดึงดูดความสนใจทางกฎหมายเป็นอย่างมากในเรื่องที่เกี่ยวกับวิศวกรรมผันกลับและความรุนแรงในวิดีโอเกม การโต้เถียงที่เกี่ยวกับเกมที่มีความรุนแรงเช่น Night Trap และ Mortal Kombat ทำให้เซกาก่อตั้ง Videogame Rating Council ซึ่งเป็นผู้บุกเบิกคณะกรรมการจัดเรตสื่อซอฟต์แวร์บันเทิง  และเครื่องเกมที่ต่อจากเครื่องเซกา เมกาไดรฟ์คือ เซกา แซตเทิร์น ในปี 1994
# เมสัน กรีนวุด
เมสัน วิลล์ จอห์น กรีนวุด (เกิด 1 ตุลาคม ค.ศ. 2001) เป็นนักฟุตบอลชาวอังกฤษ ปัจจุบันลงเล่นในตำแหน่งกองหน้าให้กับมาร์แซย์ สโมสรในลีกเอิง

 สโมสรอาชีพ 
 แมนเชสเตอร์ยูไนเต็ด 
กรีนวุดเริ่มเล่นฟุตบอลในตำแหน่งกองกลาง ก่อนที่จะเปลี่ยนไปเล่นตำแหน่งกองหลัง เขาเข้าร่วมทีมชุดยู-18 ในฤดูกาล 2017–18 และกลายเป็นผู้ทำประตูสูงสุดในยู-18 พรีเมียร์ลีกนอร์ท โดยเขาทำได้ 17 ประตูจากการลงเล่น 21 นัด

 ฤดูกาล 2018–19 
ในเดือนกรกฎาคม ค.ศ. 2018 กรีนวุดเดินทางไปพร้อมกับทีมชุดใหญ่ในช่วงก่อนฤดูกาลที่สหรัฐ ต่อมาวันที่ 2 ตุลาคม เขาเซ็นสัญญาอาชีพฉบับแรกกับทางสโมสร

กรีนวุดลงเล่นเกมอย่างเป็นทางการนัดแรกเมื่อวันที่ 6 มีนาคม ค.ศ. 2019 ในยูฟ่าแชมเปียนส์ลีก นัดที่แมนเชสเตอร์ยูไนเต็ดบุกไปเอาชนะปารีแซ็ง-แฌร์แม็ง 3–1 ด้วยอายุ 17 ปี 156 วัน ทำให้เขากลายเป็นผู้เล่นอายุน้อยที่สุดอันดับที่สองของแมนเชสเตอร์ยูไนเต็ดที่ลงเล่นในเกมยุโรป เป็นรองเพียงนอร์มัน ไวต์ไซด์  ที่มีอายุน้อยกว่าเขา 25 วัน

 ทีมชาติ 
กรีนวุดลงเล่น 12 นัด โดยเขาทำได้ 17 ประตูให้กับทีมชาติอังกฤษ ยู-17 ในฤดูกาล 2017–18 และยังเป็นส่วนหนึ่งของทีมชาติที่ไปแข่งขันอัลการ์เวทัวร์นาเมนต์ที่โปรตุเกส

ชีวิตส่วนตัว
กรีนวุดเกิดที่แบรดฟอร์ด เวสต์ยอร์กเชอร์ แล้วเติบโตที่พื้นที่เมืองของวิบซีย์ เขามีเชื้อสายจาเมกา

 เหตุการณ์อื้อฉาว 
เมื่อวันที่ 30 มกราคม ค.ศ. 2022 กรีนวุดถูกกล่าวหาผ่านสื่อสังคมออนไลน์ว่าทำร้ายแฟนสาวของตน โดยเธอได้โพสต์รูปภาพและวิดีโอเกี่ยวกับเหตุการณ์ดังกล่าว ต่อมาเขาถูกตำรวจเกรเทอร์แมนเชสเตอร์จับกุมในข้อกล่าวหาการข่มขืนและทำร้ายร่างกายผู้อื่น และในวันที่ 1 กุมภาพันธ์ กรีนวุดถูกจับกุมด้วยข้อกล่าวหาเพิ่มเติม คือ การล่วงละเมิดทางเพศและการขู่ฆ่าผู้อื่น เหตุการณ์นี้ทำให้บริษัทไนกี้ออกแถลงการณ์หยุดการสปอนเซอร์เขาเป็นการชั่วคราว และอีเอสปอร์ตระบุว่า จะนำตัวละครของกรีนวุดออกจากเกมฟีฟ่าทั้งหมด นอกจากนี้ ทางสโมสรแมนเชสเตอร์ยูไนเต็ดยังได้ถอดสินค้าต่าง ๆ ที่เกี่ยวข้องกับกรีนวุดออกจากช่องทางออนไลน์ทั้งหมดด้วย‘แมนฯยู’ ถอดสินค้าในเว็บไซต์เกี่ยวกับ ‘กรีนวู้ด’ ออกเกลี้ยง เพื่อนทยอยเลิกติดตามไอจี

สถิติอาชีพ
สโมสร

+ การลงเล่นและประตูต่อสโมสร ฤดูกาล และการแข่งขันสโมสรฤดูกาลลีกเอฟเอคัพอีเอฟแอลคัพยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูแมนเชสเตอร์ยูไนเต็ด2018–19พรีเมียร์ลีก30000010—402019–20พรีเมียร์ลีก3110514195—49172020–21พรีเมียร์ลีก3174231142—52122021–22พรีเมียร์ลีก185101041—246รวม832210382288—12935แมนเชสเตอร์ยูไนเต็ด อายุต่ำกว่า 21 ปี2019–20—————1111รวมอาชีพ8322103822881113036

นานาชาติ

+ การลงแข่งและประตูต่อทีมชาติและปีทีมชาติปีลงแข่งประตูอังกฤษ202010รวม10

เกียรติประวัติ
แมนเชสเตอร์ยูไนเต็ด
ยูฟ่ายูโรปาลีก รองชนะเลิศ: 2020–21

บุคคล
ผู้เล่นประจำเดือนของพรีเมียร์ลีก 2: เมษายน ค.ศ. 2019
จิมมี เมอร์ฟี ผู้เล่นเยาวชนแห่งปี: 2018–19
IFFHS Men's Youth (U20) World Team: 2021
# มัสยิดอิดกะฮ์
สำหรับมัสยิดในประเทศอัฟกานิสถาน ดูที่มัสยิดอิดกะฮ์ (ประเทศอัฟกานิสถาน)

มัสยิดอิดกะฮ์ (Hëytgah Meschiti,) (จากเปอร์เซีย: عیدگاه Eidgāh, หมายถึง สถานที่แห่งเทศกาล) เป็นมัสยิดที่ตั้งอยู่ในคาสการ์, เขตปกครองตนเองซินเจียงอุยกูร์, ประเทศจีน โดยสามารถจุได้ถึง 10,000 คน และทุกวันศุกร์ จะมีคนมาละหมาดถึง 20,000 คนPeter Neville-Hadley. Frommer's China. Frommer's, 2003. . Page 302.

ประวัติ
มัสยิดนี้สร้างโดยซักซิส มิรซาในปีค.ศ.1442 (ถึงแม้ว่าจะมีตัวตึกเก่าในที่ย้อนกลับไปถึงปีค.ศ.996) โดยมีขนาดพื้นที่ใหญ่ประมาณ 16,800 ตารางเมตร

ในวันที่ 9 สิงหาคม ค.ศ.1933 มีชาวมุสลิมเชื้อสายจีนชื่อม่า ซันจัง ถูกฆ่าและมีการตัดหัวติมูร เบก ผู้นำชาวอุยกูร์ แล้วนำหัวไปเสียบกับปลายแหลมที่มัสยิดอิดกะฮ์The British newspaper The Times reported that a turki chief was beheaded on August 25, 1933 และในเดือนมีนาคม ค.ศ.1934 อับดุลลอฮ์ บุครอ ผู้นำชาวอุยกูร์ ถูกประหารแล้วนำหัวไปเสียบกับปลายแหลมที่มัสยิดอิดกะฮ์อีกเช่นกัน

ส่วนเดือนเมษายนของปีเดียวกัน 1934 ม่า ซ่องยิงได้กล่าวปราศัยที่ มัสยิดอิดกะฮ์ โดยกล่าวให้ชาวอุยกูร์จงรักภักดีต่อรัฐบาลแห่งสาธารณรัฐจีนที่นานกิง.

ในวันที่ 30 กรกฎาคม ค.ศ.2014 จูเมะ ตาฮีร อิหม่ามประจำมัสยิดถูกแทงจนตายหลังเวลาละหมาดตอนเช้า

ดูเพิ่ม
 ศาสนาอิสลามในประเทศจีน
 รายชื่อมัสยิดในประเทศจีน
 รายชื่อมัสยิดที่โด่งดัง
 ประวัติศาสตร์อิสลาม
 สถาปัตยกรรมอิสลาม
 ศิลปะอิสลาม
# บาเดิน-บาเดิน
บาเดิน-บาเดิน  เป็นเมืองในหุบเขา ตั้งอยู่ในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางตะวันตกเฉียงเหนือของทิวเขาป่าดำ บริเวณพรมแดนใกล้กับประเทศฝรั่งเศส เมืองนี้มีชื่อเสียงในด้านสปา

คำว่าบาเดินเป็นคำนามซึ่งตรงกับคำในภาษาอังกฤษว่าเบดิง (Bathing) ที่แปลว่าการอาบน้ำ ประวัติศาสตร์ของบาเดิน-บาเดินสามารถย้อนกลับไปตั้งแต่สมัยจักรพรรดิฮาดริอานุสแห่งโรมัน มีการขุดค้นพบซากอ่างอาบน้ำโรมันใน ค.ศ. 1847

 การเสด็จประพาสยุโรปครั้งที่ 2 
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว เมื่อปี 2450 พระองค์ได้เสด็จประพาสเมืองนี้เพื่อรักษาพระพลานามัยแบบธาราบำบัดตามคำแนะนำของแพทย์หลวงชาวเยอรมัน

 ภูมิอากาศ 

 ระเบียงภาพ
# คาร์ล เดอริง
คาร์ล ซีคฟรีท เดอริง (14 สิงหาคม พ.ศ. 2422 ที่โคโลญ – 1 มิถุนายน พ.ศ. 2484 ที่ดาร์มชตัท) เป็นสถาปนิก นักประวัติศาสตร์ศิลปะ และนักโบราณคดีชาวเยอรมัน ใช้ชีวิตส่วนใหญ่ในประเทศสยาม หรือปัจจุบันคือประเทศไทย

เดอริงเข้ามารับราชการเป็นสถาปนิก ได้ทำงานในกรมศุขาภิบาล ใน พ.ศ. 2452 และในปีนี้ยังได้รับการมอบหมายให้สร้างวังพระองค์เจ้าดิลกนพรัฐ และในเดือนกันยายน พ.ศ. 2452 ได้รับการแต่งตั้งจากพระบาทสมเด็จพระจุลจอมเกล้าเจ้าอยู่หัวโปรดเกล้าฯ เป็นผู้ออกแบบและควบคุมการก่อสร้างพระรามราชนิเวศน์ที่จังหวัดเพชรบุรี

งานสำคัญอื่น เช่นสร้างวังวรดิศสำหรับเป็นที่ประทับมารดาของสมเด็จพระเจ้าบรมวงศ์เธอ กรมพระยาดำรงราชานุภาพ ในปี พ.ศ. 2454 ต่อมาในปี พ.ศ. 2456 เดอริงล้มป่วยจนต้องเดินทางกลับไปเยอรมนีเพื่อทำการรักษาและไม่กลับมายังประเทศไทยอีกเลย จนเสียชีวิตในปี พ.ศ. 2484

ระหว่างทำงานในไทย เดอริงแต่งตำราเกี่ยวกับสถาปัตยกรรมและศิลปะในสยามที่ชื่อ Siam, Land und Volk และได้รับการตีพิมพ์ใหม่ในชื่อ The Country and People of Siam มีเนื้อหาบรรยายลักษณะธรรมเนียม ประเพณี ศิลปะ และแง่มุมทางกฎหมายในสยามสถาปนิกฝรั่งเมื่อ 100 ปีก่อนชี้ คนไทยคิดว่า “ตัวเองสำคัญสุดในโลก” และต้อง “สนุก” ไว้ก่อน

ผลงานอาคารบางส่วน
thumb| พระรามราชนิเวศน์
 สถานีรถไฟธนบุรี (เดิม)
 สถานีรถไฟอุตรดิตถ์
 พระรามราชนิเวศน์
 วังวรดิศ
 วังดิลกนพรัฐ

 เครื่องราชอิสริยาภรณ์ 
พระราชทานเครื่องราชอิสริยาภรณ์
# จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 4 เขตเลือกตั้ง ลดลงจากเดิม 5 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน. %  จน.  +/– % เพื่อไทย  4  147,754  31.12%  2  2  50.00% ภูมิใจไทย  4  124,946  26.31%  2  2  50.00% อนาคตใหม่  4  77,391  16.30%  0    0.00% ชาติไทยพัฒนา  4  1,375  0.29%  0  1  0.00% อื่น ๆ  92  123,371  25.98%  0    0.00%ผลรวม  108  474,837  100.00%  4  1  100.00%

 เทียบคะแนนกับการเลือกตั้งครั้งก่อนหน้า 
เปรียบเทียบคะแนนกับผลการเลือกตั้งเมื่อ พ.ศ. 2554

 เทียบคะแนนจากการเลือกตั้งแบบบัญชีรายชื่อ พ.ศ. 2554 
พรรค ปี 2554ปี 2562+/– จน. %  จน.% เพื่อไทย  246,894  58.45% 147,754 31.12%  27.33% ภูมิใจไทย  2,544  0.60% 124,946 26.31%  25.71% อนาคตใหม่  –  – 77,391 16.30%  16.30% ประชาธิปัตย์  104,722  24.79% 17,449 3.68%  21.11% อื่น ๆ  70,757  16.76%  107,297 22.59%  5.83%ผลรวม  422,373  100.00%  474,837 100.00% –

 เทียบคะแนนจากการเลือกตั้งแบบแบ่งเขต พ.ศ. 2554 
พรรค ปี 2554ปี 2562+/– จน. %  จน.% เพื่อไทย  256,991  63.10% 147,754 31.12%  31.98% ภูมิใจไทย  –  – 124,946 26.31%  26.31% อนาคตใหม่  –  – 77,391 16.30%  16.30% ประชาธิปัตย์  81,477  20.01% 17,449 3.68%  16.33% ชาติไทยพัฒนา  61,151  15.01% 1,375 0.29%  14.72% อื่น ๆ  7,673  1.88%  105,922 22.30%  20.42%ผลรวม  407,292  100.00%  474,837 100.00% –

 แบ่งตามเขต 
เขตเลือกตั้งเพื่อไทยภูมิใจไทยอนาคตใหม่อื่น ๆผลรวมผลการเลือกตั้ง    คะแนนเสียง % คะแนนเสียง % คะแนนเสียง % คะแนนเสียง % คะแนนเสียง %เขต 1  25,164  25.06%  33,632  33.50%  22,016  21.93%  19,597  19.51%  100,409  100.00%  ภูมิใจไทย ได้ที่นั่งเขต 2  34,309  29.63%  27,423  23.69%  17,995  15.54%  36,050  31.14%  115,777  100.00%  เพื่อไทย รักษาที่นั่งเขต 3  37,635  26.69%  61,916  43.92%  20,442  14.50%  20,992  14.89%  140,985  100.00%  ภูมิใจไทย ได้ที่นั่งเขต 4  50,646  43.55%  1,975  1.70%  16,938  14.57%  46,732  40.18%  116,291  100.00%  เพื่อไทย รักษาที่นั่งผลรวม  147,754  31.12%  124,946  26.31%  77,391  16.30%  124,746  26.27%  474,837  100.00%  

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขต 1 
เขตเลือกตั้งที่ 1 ประกอบด้วยอำเภอพระนครศรีอยุธยาและอำเภออุทัย

 เขต 2 
เขตเลือกตั้งที่ 2 ประกอบด้วยอำเภอท่าเรือ อำเภอภาชี อำเภอบางปะหัน อำเภอนครหลวง อำเภอมหาราชและอำเภอบ้านแพรก

 เขต 3 
เขตเลือกตั้งที่ 3 ประกอบด้วยอำเภอบางปะอิน อำเภอบางไทรและอำเภอวังน้อย

 เขต 4 
เขตเลือกตั้งที่ 4 ประกอบด้วยอำเภอลาดบัวหลวง อำเภอเสนา อำเภอผักไห่ อำเภอบางบาลและอำเภอบางซ้าย
# กอนซูเอโล เบลาสเกซ
กอนซูเอโล เบลาสเกซ ตอเรส (สเปน: Consuelo Velázquez Torres) (เมือง Ciudad Guzmán Zapotlán el Grande, ฮาลิสโก, 21 สิงหาคม 1961 -  22 มกราคม 2005) (หรือเป็นที่รู้จักในนาม Consuelito Velázquez) เป็นนักเปียโนคอนเสิร์ต นักแต่งเพลงและศิลปินชาวเม็กซิกัน (อย่างไรก็ตามแหล่งข้อมูลด้านดนตรีส่วนใหญ่ระบุว่าวันเกิดของเธอคือวันที่ 29 สิงหาคม 1924) 

 อาชีพ 
เบลาสเกซ เกิดในซิวดัดกุซมัน เม็กซิโกในปี 1916  เธอเป็นลูกสาวคนที่สี่จากทั้งหมดห้าคน 

เบลาสเกซเป็น นักแต่งเพลง และนักแต่งเนื้อเพลงของเพลงเม็กซิโกยอดนิยมมากมาย เช่น Amar y vivir , Verdad amarga, Franqueza, Que seas feliz, Abuela abuela, Cachito, Enamorada และที่โดดเด่นที่สุดคือยุคปีค.ศ. 1940 Bésame mucho ซึ่งเป็นเพลงบัลลาดโรแมนติกที่ถูกร้องโดยศิลปินทั่วโลกไม่ช้าหลังจากนั้น ทำให้มีชื่อเสียงในระดับนานาชาติ โดยวง The Beatles ผู้โด่งดังได้เลือกเพลงนี้เป็นส่วนหนึ่งของการคัดเลือกเข้า Decca Executives เมื่อวันที่ 1 มกราคม 1962 อย่างไรก็ตามผู้บริหารของ Decca ตัดสินให้พวกเขาไม่ผ่านการคัดเลือก เพลงนี้ได้แรงบันดาลใจจากการเห็นคู่รักจูบกันบนถนน 

เบลาสเกซเริ่มเล่น เปียโน ตั้งแต่อายุสี่ขวบ และเริ่มอาชีพการเป็นนักเปียโนคอนเสิร์ต ดนตรีคลาสสิก โดยการแสดงที่ Palacio de Bellas Artes และ XEQ Radio แต่ต่อมากลายเป็นนักร้องและศิลปิน  เบลาสเกซ กล่าวว่าเธอเองได้รับอิทธิพลอย่างมากจาก นักแต่งเพลง ชาวสเปน เอ็นริเก กรานาโดส (Enrique Granados) เบลาสเกซ ยังได้รับเลือกเข้าสู่สภาคองเกรสเม็กซิกันเธอทำหน้าที่เป็นประธานของ SACM (สมาคมนักเขียนและนักแต่งเพลงแห่งเม็กซิโก) และเธอยังดำรงตำแหน่งรองประธานของ CISAC (สมาพันธ์ระหว่างประเทศของสมาคมผู้แต่งและนักแต่งเพลง)

 การเสียชีวิต 
ใบมณบัตรระบุว่าเธอเสียชีวิตด้วยวัย 88 ปีใน เม็กซิโกซิตี เนื่องจากปัญหาทางเดินหายใจ เมื่อวันที่ 22 มกราคม 2005 ก่อนหน้านั้น Velázquez เข้ารักษาตัวในโรงพยาบาลเนื่องจากเธอลื่นล้มเมื่อเดือนพฤศจิกายน 2004 

 มรดกสืบทอด 
ในปี 2003 ประติมากร Sergio Peraza ทำให้ Velázquez เป็นอมตะด้วยการปั้นรูปปั้นของเธอที่เม็กซิโกซิตี
# ญาติไดโนเสาร์เจ้าเล่ห์ 6
ญาติไดโนเสาร์เจ้าเล่ห์ 6  เป็นภาพยนตร์ที่เผยแพร่ในปีค.ศ. 1998 และเป็นเรื่องที่หกของซีรีส์ ญาติไดโนเสาร์เจ้าเล่ห์ โดยเป็นเรื่องแรกที่โทมัส เด็คเกอร์ที่พากย์ทั้งเสียงร้องและเสียงพูดของลิตเติ้ลฟุต. และเป็นเรื่องที่สองที่ผลิตและกำกับโดยชาร์ล กรอสเวเนอร์

บทพากย์

เค็นเน็ธ มาร์ส รับบทเป็น คุณปู่ลองเน็คและคนบรรยาย
โทมัส เด็คเกอร์ รับบทเป็น ลิตเติ้ลฟุต
แอนน์ดี แมคฟี รับบทเป็น เซร่า
อาเรีย เคอร์ซอน รับบทเป็น ดั๊กกี้
เจฟ เบนเนต รับบทเป็น เพทรี่ / สไปค์ 
คริส คริสตอฟเฟอร์สัน รับบทเป็น ด็อก
มิเรียม ฟลินน์ รับบทเป็น คุณย่าลองเน็ค
จอห์น อินเกิล รับบทเป็น พ่อของเซร่า
Nancy Cartwright รับบทเป็น ดานา
Sandy Fox รับบทเป็น ดินาห์
Danny Mann รับบทเป็น อัลโลซอรัส

เสียงเพลงประกอบ
"อิฟวีโฮล์ดออนทูเกเธอร์" (ดนตรี)

การเผยแพร่ในเครื่องเล่น
1 ธันวาคม ค.ศ.1998 ใน วีเอชเอส และ เลเซอร์ดิสก์c
4 ธันวาคม ค.ศ.2001 ใน วีเอชเอส
1 เมษายน ค.ศ.2003 ใน ดีวีดี
2 ธันวาคม ค.ศ.2003 ใน วีเอชเอส และ ดีวีดี
29 พฤศจิกายน ค.ศ.2005 ใน ดีวีดี

การตอบรับ
ในเดือนสิงหาคม ค.ศ.2014 ทางนิวยอร์กโพสต์ ได้จัด 13 อันดับของภาพยนตร์ ญาติไดโนเสาร์เจ้าเล่ห์  แล้วให้เรื่องนี้อยู่อันดับที่ 11 โดยกล่าวไว้ว่า "น่าเบื่อและไร้แรงบันดาลใจ" ส่วนอาเรีย เคอร์ซอนได้รับรางวัล "รางวัลศิลปินวัยเด็ก" ในปีค.ศ.2002 และภาพยนตร์ได้เข้าชิง "แอนนีอวอร์ดสำหรับภาพยนตร์แอนิเมชั่นที่ดีที่สุด" ใน แอนนีอวอร์ดครั้งที่ 27ในปีค.ศ.1999 โดยแพ้ให้กับ เดอะ ไลออน คิง ภาค 2: ซิมบ้าเจ้าป่าทรนง, เช่นเดียวกันกับ "รางวัลภาพยนตร์ยอดแย่ของสติงเกอร์ส" ในปีค.ศ.1999 ซึ่งถูกชิงโดย "การฟ้องให้ขับบิล คลินตันออกจากตำแหน่ง".

 รางวัล  วันที่  รายการ  ผู้เข้าชิง  ผล แอนนีอวอร์ด  6 พฤศจิกายน ค.ศ.1999  แอนนีอวอร์ดสำหรับภาพยนตร์แอนิเมชั่นที่ดีที่สุด  ญาติไดโนเสาร์เจ้าเล่ห์ 6   รางวัลภาพยนตร์ยอดแย่ของสติงเกอร์ส  ค.ศ.1999  Most Unwelcome Direct-to-Video Release  ญาติไดโนเสาร์เจ้าเล่ห์ 6   รางวัลศิลปินวัยเด็ก  7 เมษายน ค.ศ.2002  Outstanding Young Voice-Over  อาเรีย เคอร์ซอน (ดั๊กกี้) (ค.ศ.1997-2001)
# วอลเลย์บอลชายเวิลด์คัพ 2019
วอลเลย์บอลชายเวิลด์คัพ 2019  จะเป็นการแข่งขันครั้งที่ 14 ของวอลเลย์บอลชายเวิลด์คัพ ภายใต้การควบคุมของสหพันธ์วอลเลย์บอลระหว่างประเทศ ซึ่งมีกำหนดจัดขึ้นที่ประเทศญี่ปุ่น ระหว่างวันที่ 1–15 ตุลาคม ค.ศ. 2019 โดยประเทศญี่ปุ่นเป็นเจ้าภาพจัดการแข่งขันครั้งนี้ติดต่อกันทั้งหมด 12 ครั้งนับตั้งแต่ปี ค.ศ. 1977

 การคัดเลือก 
12 ทีมที่ผ่านการคัดเลือกเข้ามาเล่นในรายการนี้ มาจาก:

 ประเทศที่เป็นเจ้าภาพ 
 แชมป์รายการวอลเลย์บอลชายชิงแชมป์โลก 2018
 2 ทีมจากทวีปต่างๆ ซึ่งมาจากอันดับโลกเอฟไอวีบี

การแข่งขัน วันที่ สนามแข่งขันจำนวน ทีมที่ผ่านการคัดเลือกเจ้าภาพ 20 ตุลาคม 2018  โลซาน1  (11)ชิงแชมป์โลก 20189–30 กันยายน 2018 /  1 (4)อันดับโลกจากทีมทวีปเอเชีย4 มีนาคม 2019  กรุงเทพมหานคร2 (8) (16)อันดับโลกจากทีมทวีปแอฟริกา4 มีนาคม 2019  ไคโร2 (13) (22)อันดับโลกจากทีมทวีปยุโรป4 มีนาคม 2019  ลักเซมเบิร์ก2 (3) (5)อันดับโลกจากทีมทวีปอเมริกาใต้4 มีนาคม 2019  รีโอเดจาเนโร2 (1) (7)อันดับโลกจากทีมทวีปอเมริกาเหนือ4 มีนาคม 2019  ซานโตโดมิงโก2 (2) (6)รวม 12 

อันดับโลกเอฟไอวีบี ณ เดือนตุลาคม ค.ศ. 2018 ที่แสดงในวงเล็บ

 สนามแข่งขัน 
 กลุ่ม  รอบแรก รอบสอง รอบสามเอ ฟูกูโอกะ ฮิโรชิมะศูนย์การประชุมฟูกูโอกะศูนย์การกีฬาจังหวัดฮิโรชิมะ (สนามกีฬาหลัก)ความจุ: 10.000ความจุ: 4,750200px200pxบีนางาโนะ ฮิโรชิมะไวต์ริงอารีนาศูนย์การกีฬาจังหวัดฮิโรชิมะ (สนามกีฬารอง)ความจุ: 5,000ความจุ: 500220px200px

ผลการแข่งขัน
 เวลาการแข่งขันในท้องถิ่น UTC+09:00 (เร็วกว่าไทย 2 ชั่วโมง)

ตารางคะแนนการแข่งขัน

|}

 รอบแรก 
 กลุ่มเอ 

|}

 กลุ่มบี  

|}

 รอบสอง 
 กลุ่มเอ 

|}

 กลุ่มบี  

|}

 รอบสาม 
 กลุ่มเอ 

|}

 กลุ่มบี 

|}

อันดับการแข่งขัน

อันดับทีม 456789101112

รางวัล

ผู้เล่นทรงคุณค่า: 
  อลัน โซซา
ตัวเซ็ตยอดเยี่ยม:
  ไมคาห์ คริสเตนเซน
ตัวตบหัวเสายอดเยี่ยม:
  วิลเฟรโด เลออน 
  ยูกิ อิชิกะวะ

ตัวบล็อกยอดเยี่ยม: 
  แมกซ์เวล โฮลต์
  ลูกัส ซาอัตกัมป์
ตัวตบตรงข้ามหัวเสายอดเยี่ยม : 
  ยูจิ นิชิดะ
ตัวรับอิสระยอดเยี่ยม:
  ตาลิส โฮซ์
# วอลเลย์บอลหญิงเวิลด์คัพ 2019
วอลเลย์บอลหญิงเวิลด์คัพ 2019  จะเป็นการแข่งขันครั้งที่ 13 ของวอลเลย์บอลหญิงเวิลด์คัพ ภายใต้การควบคุมของสหพันธ์วอลเลย์บอลระหว่างประเทศ ซึ่งมีกำหนดจัดขึ้นที่ประเทศญี่ปุ่น ระหว่างวันที่ 14–29 กันยายน ค.ศ. 2019 โดยประเทศญี่ปุ่นเป็นเจ้าภาพจัดการแข่งขันครั้งนี้ติดต่อกันทั้งหมด 12 ครั้งนับตั้งแต่ปี ค.ศ. 1977

 การคัดเลือก 
12 ทีมที่ผ่านการคัดเลือกเข้ามาเล่นในรายการนี้ มาจาก:

 ประเทศที่เป็นเจ้าภาพ 
 แชมป์รายการวอลเลย์บอลหญิงชิงแชมป์โลก 2018
 2 ทีมจากทวีปต่างๆ ซึ่งมาจากอันดับโลกเอฟไอวีบี

การแข่งขัน วันที่ สนามแข่งขันจำนวน ทีมที่ผ่านการคัดเลือกเจ้าภาพ 20 ตุลาคม 2018  โลซาน1 ชิงแชมป์โลก 201829 กันยายน–20 ตุลาคม 2018 ญี่ปุ่น1อันดับโลกจากทีมทวีปเอเชีย4 มีนาคม 2019  กรุงเทพมหานคร2อันดับโลกจากทีมทวีปแอฟริกา4 มีนาคม 2019  ไคโร2อันดับโลกจากทีมทวีปยุโรป4 มีนาคม 2019  ลักเซมเบิร์ก2อันดับโลกจากทีมทวีปอเมริกาใต้4 มีนาคม 2019  รีโอเดจาเนโร2อันดับโลกจากทีมทวีปอเมริกาเหนือ4 มีนาคม 2019  ซานโตโดมิงโก2รวม 12 

สนามแข่งขัน
 กลุ่ม  รอบแรก รอบสอง รอบสามเอโยโกฮามะ  ซัปโปโระ  โอซากะ สนามกีฬาโยโกฮามะ  ฮกไกคิตาเยล ศูนย์กีฬาในร่มกลางเทศบาลโอซากะ ความจุ: 17,000  ความจุ: 8,000  ความจุ: 10,000250px  250px 250pxบี ฮามามัตสึ  โทยามะ  โอซากะ สนามกีฬาฮามามัตสึ  ศูนย์กีฬาในร่มนครโทยามะ  ศูนย์กีฬาในร่มจังหวัดโอซากะ ความจุ: 8,000  ความจุ: 4,650  ความจุ: 8,000  250px  250px  250px

การแบ่งกลุ่ม
ระบบการแข่งขันในปี ค.ศ. 2019 จะแข่งขันในรูปแบบพบกันหมด ซึ่งแต่ละทีมทำการแข่งขันจำนวน 11 นัด ผลการแข่งขันถูกรวมตลอดทั้งทัวร์นาเมนต์แล้วตัดสินตามคะแนนที่ได้
 ทั้ง 12 ทีมจะแบ่งออกเป็น 2 กลุ่ม กลุ่มละ 6 ทีม
 รอบแรก (จำนวน 30 นัด แข่งขัน 5 วัน): แข่งขันกันภายในกลุ่ม
 รอบสอง และ รอบสาม (จำนวน 36 นัด แข่งขัน 6 วัน): แข่งขันกันทีมต่างกลุ่ม
 การแบ่งกลุ่มจะใช้อันดับโลกเอฟไอวีบีของแต่ละทีมมาเรียงกัน โดยเจ้าภาพจะเป็นทีมวางของกลุ่มเอโดยอัตโนมัติ ตัวเลขในวงเล็บหมายถึงอันดับโลกทีมชุดใหญ่ ณ 21 ตุลาคม 2018 ยกเว้นประเทศญี่ปุ่นเจ้าภาพอันดับที่ 6

+ รอบแรกกลุ่มเอ กลุ่มบี (เจ้าภาพ) (1) (2) (3) (5) (4) (9) (7) (10) (11) (17) (20)

+ รอบสองกลุ่มเอ กลุ่มบี (เจ้าภาพ) (1) (2) (5) (3) (7) (4) (9) (10) (11) (20) (17)

+ รอบสามกลุ่มเอ กลุ่มบี (เจ้าภาพ) (3) (1) (4) (2) (5) (7) (9) (10) (17) (11) (20)

ผลการแข่งขัน
 เวลาการแข่งขันในท้องถิ่น UTC+09:00 (เร็วกว่าไทย 2 ชั่วโมง)

ตารางคะแนนการแข่งขัน

|}

 รอบแรก 
 กลุ่มเอ 

|}

 กลุ่มบี  

|}

 รอบสอง 
 กลุ่มเอ 

|}

 กลุ่มบี  

|}

 รอบสาม 
 กลุ่มเอ 

|}

 กลุ่มบี  

|}

อันดับการแข่งขัน

อันดับทีม 456789101112

 Lang Ping

รางวัล

ผู้เล่นทรงคุณค่า: 
  จู ถิง
ตัวเซตยอดเยี่ยม:
  ติง เสีย
ตัวบล็อกกลางยอดเยี่ยม: 
  เหยียน หนี
  อีรีนา โคโรเลวา

ตัวตบหัวเสายอดเยี่ยม:
  จู ถิง
  เคลซีย์ โรบินสัน
ตัวตบตรงข้ามตัวเซตยอดเยี่ยม: 
  แอนเดรีย ดรูส์
ตัวรับอิสระยอดเยี่ยม:
  หวัง เหมิงเจี๋ย
# ทางเชื่อมผืนป่า
ทางเชื่อมผืนป่า หรือ แนวเชื่อมต่อสำหรับสัตว์ป่า คือบริเวณแหล่งที่อยู่สำหรับสัตว์ป่าประเภทหนึ่ง ซึ่งเชื่อมประชากรสัตว์ป่าที่เคยถูกแยกออกจากกันเนื่องจากกิจกรรมหรือโครงสร้างที่ทำโดยมนุษย์ (เช่น ถนน การตัดไม้ทำลายป่า หรือสิ่งก่อสร้างต่างๆ) เข้าด้วยกันอีกครั้งหนึ่ง ทำให้สัตว์แต่ละตัวสามารถเคลื่อนย้ายผ่านกลุ่มประชากรได้ ลดโอกาสการผสมพันธุ์ในสายเลือด และลดโอกาสการเกิดความแตกต่างทางพันธุกรรมระหว่างกลุ่มประชากรสัตว์ที่ถูกแยกออกจากกันทางกายภาพ นอกจากนี้ยังอาจช่วยฟื้นฟูจำนวนประชากรสัตว์ที่ลดลงจากเหตุการณ์บางอย่าง เช่น ไฟป่า หรือโรคระบาด คืนมาเป็นปกติได้
# การอยู่ไฟ
การอยู่ไฟ คือประเพณีไทยหลังคลอดลูกของผู้หญิง ที่เชื่อว่าช่วยให้บาดแผลของแม่สมานตัวได้เร็ว และช่วยขับ "น้ำคาวปลา" ออกให้หมดจนมดลูกแห้งเข้าอู่เร็วขึ้น ด้วยวิธีให้ผู้หญิงหลังคลอดนอนบนกระดาน เอากองถ่านร้อน ๆ มาวางไว้ข้างเตียง แล้วปิดห้องให้มิดชิดทำให้ห้องนั้นร้อนอย่างมาก จนอาจเกิดแผลพุพอง ถึงกับต้องกลับตัวพลิกตะแคง ส่วนระยะเวลานั้นยาวนานหลายวันแต่ไม่แน่นอน ขึ้นอยู่กับคำวินิจฉัยของหมอตำแย

พระบาทสมเด็จพระจอมเกล้าเจ้าอยู่หัวมีนโยบายชักชวนให้เลิกการอยู่ไฟ ด้วยทรงเห็นว่าเป็นวิธีทรมาน แต่เหล่าผู้หญิงในราชสำนักก็ยังคงปฏิเสธไม่ยอมรับและยังคงอยู่ไฟกันต่อไป และจากบันทึกของหมอบรัดเลย์ พิมพ์หนังสือ ครรภ์รักษา ไม่เห็นด้วยกับการอยู่ไฟดังระบุว่า "ต้องให้เขา (แม่หลังคลอด) นอนในห้องที่สงัดมีลมพัดเย็น ๆ อย่าให้อยู่ไฟเลย ความร้อนของไฟนั้น มักให้จับไข้ ให้ผิวหนังแห้งเหี่ยวไป ไม่เป็นปกติ ให้เกิดโรคต่าง ๆ" และในบันทึกของหมอมัลคอล์ม สมิท เล่าว่า สมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นผู้ทรงปฏิบัติพระองค์เป็นต้นแบบให้สมาชิกราชวงศ์เลิกอยู่ไฟเมื่อพระองค์ทรงคลอดพระราชโอรสธิดาหลายพระองค์สมเด็จพระศรีพัชรินทรา บรมราชินีนาถ ผู้นำกระแสเลิก “อยู่ไฟ” หลังคลอดในหญิงไทย จนเมื่อโรงพยาบาลศิริราชตั้งขึ้นในปี 2431 ยังคงวิธีการคลอดแบบดั้งเดิม คือ ให้วงสายสิญจ์และแขวนยันต์รอบห้อง พร้อมขอให้มีการอยู่ไฟหลังคลอด แม้หมอและพยาบาลจะชักชวนให้ใช้วิธีแผนใหม่ แต่ก็ไม่มีใครยอม จนเมื่อความทราบถึงสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระองค์จึงมีกระแสรับสั่งแก่ผู้มาคลอดว่า หากเปลี่ยนมาใช้วิธีใหม่ตามคำแนะนำ จะพระราชทานเงินทำขวัญลูกที่คลอดคนละ 4 บาท ส่งผลให้ผู้คนเริ่มสมัครใจทำตามขึ้นเรื่อย ๆหมอเผยที่มา ‘อยู่ไฟ’หลังคลอด มีแค่ไทยเท่านั้นทั่วโลกไม่ทำ แจงชัดดีต่อคุณแม่หรือไม่

ในปัจจุบันในประเทศไทยยังคงมีการอยู่ไฟ โดยประยุกต์ให้ปลอดภัยมากขึ้น ใช้ไฟเบาลง ใช้ระยะเวลาไม่นาน ระยะเวลาเป็นชั่วโมง ไม่เหมือนแต่เดิมที่ทำเป็นวัน ๆ
# เครื่องหมายบวก-ลบ
เครื่องหมายบวกหรือลบ (±) คือ เครื่องหมายที่แสดงว่าจำนวนนั้นสามารถเป็นจำนวนบวกหรือจำนวนลบก็ได้ เช่น √49 = ±7 ดังนั้น √49 จะได้ 7 หรือ -7 และถ้า x² = 4 ดังนั้น x = ±2 คือ 2 หรือ -2 ส่วนมากเครื่องหมายบวกหรือลบจะสามารถพบได้ในสมการที่มี √ และ ตัวแปรที่ถูกยกกำลังเป็นจำนวนคู่
# 2เอส35 โคอาลิตซิยา-เอสวี
2เอส35 โคอาลิตซิยา-เอสวี  เป็นปืนอัตตาจรรัสเซียที่ปรากฎให้เห็นเป็นครั้งแรกในที่สาธารณะ (แรกเริ่มเดิมทีกับป้อมปืนที่ครอบคลุม) เมื่อปี ค.ศ. 2015 ระหว่างการซ้อมพิธีสวนสนามวันชัยกรุงมอสโก ซึ่งคาดว่า 2เอส35 จะทำการเสริมและแทนที่ 2เอส19 ของกองกำลังภาคพื้นรัสเซียในที่สุด

 พัฒนาการ 
2เอส35 แต่เดิมได้รับการออกแบบในฐานะสายพันธุ์ของ 2เอส19 ซึ่งเกิดจากโครงรถปืนใหญ่ 2เอส19 พร้อมป้อมปืนที่ดัดแปลงแล้ว โดยมีการติดตั้งปืนใหญ่ฮาวอิตเซอร์ขนาดลำกล้อง 152 มม. บรรจุกระสุนบนและล่างแบบอัตโนมัติ การพัฒนาของตัวแปรนี้ถูกปล่อยปละละเลยในปี ค.ศ. 2010
# นอร์ฟอล์ก (รัฐเวอร์จิเนีย)
นอร์ฟอล์ก (,) เป็นนครอิสระ ตั้งอยู่ในเครือรัฐเวอร์จิเนีย ภายในสหรัฐ จากการสำมะโนประชากรในปี พ.ศ. 2563 พบว่า มีประชากรอยู่ 238,005 คน

ประชากร
# มณฑา
มณฑา  เป็นพืชในสกุลแมกโนเลีย ลักษณะเป็นไม้พุ่มสูงประมาณ 1-3 เมตร ใบเป็นใบเดี่ยวออกสลับรูปรี ปลายใบแหลม ขอบใบหยักหรือเป็นคลื่นเล็กน้อย ดอกออกตามซอกใบ มีกลีบเลี้ยงหนาสีเขียวอมเหลือง 3 กลีบ กลีบดอกสีเหลืองอ่อน 6 กลีบ เรียงเป็นชั้น ชั้นละ 3 กลีบ กลีบดอกเป็นรูปไข่กลับ ดอกมีกลิ่นหอมแรงในตอนเช้า ออกดอกตลอดปี ผลเป็นผลกลุ่มรูปรี ยาวประมาณ 4 เซนติเมตรไม้มงคล, ธัญนันท์ วีระกุล, หน้า 110-111, พ.ศ. 2551, สำนักพิมพ์บ้านและสวน กรุงเทพฯ

มณฑากระจายพันธุ์ในอินเดีย เอเชียตะวันออก เอเชียตะวันออกเฉียงใต้ถึงเกาะนิวกินี นิยมปลูกเป็นไม้ประดับในที่ร่มมีแสงแดดรำไร บนดินร่วนซุยความชื้นสูง

 ในวรรณคดี
# ชาติอิสลาม
เนชั่นออฟอิสลาม  หรือ NOI เป็นกลุ่มเคลื่อนไหวทางศาสนา และทางการเมืองของชาวแอฟริกันอเมริกัน ถูกก่อตั้งขึ้นเมื่อวันที่ 4 กรกฎาคม ค.ศ. 1930 ที่เมืองดีทรอยต์ มลรัฐมิชิแกน โดยนาย วอลเลส ดี. ฟาร์ด มูฮัมมัด โดยมีวัตถุประสงค์ เพื่อสนับสนุนการพัฒนาในด้านจิตวิญญาณ จิตใจ สถานะทางเศรษฐกิจและสังคม ของชาวอเมริกันผิวดำในสหรัฐอเมริกา และของมนุษยชาติ. กลุ่มเนชั่นออฟอิสลามได้รับการวิพากษ์วิจารณ์ว่า เป็นกลุ่มที่มีลัทธิความสูงสุดของคนดำ (black supremacy) และเกลียดกลัวยิว และถูกจับตามองในฐานะกลุ่มเกลียดชัง (hate group) โดยศูนย์กฎหมายความยากจนภาคใต้ (Southern Poverty Law Center)  และ Anti-Defamation League ซึ่งเป็นกลุ่มล็อบบี้ทางการเมืองของยิวในสหรัฐอเมริกา. ปัจจุบันกลุ่มเนชั่นออฟอิสลามมีสมาชิกอยู่ระหว่าง 20,000 ถึง 50,000 คน
# พีรพงศ์ ปัญญานุมาภรณ์
พีรพงศ์ ปัญญานุมาภรณ์ (ชื่อเล่น: ปาย; เกิดวันที่ 1 มิถุนายน พ.ศ. 2539) เป็นนักฟุตบอลชาวไทย เล่นในตำแหน่งกองกลาง ให้กับสุพรรณบุรี ในไทยลีก 2